En liten (ca. 1,5 millimeter), slank, gulbrun køllebille. Hodet er nærmest trekantet med små fasettøyne. Antennene er brungule, omtrent så lange som hode + pronotum, jevnt utvidet mot spissen uten en markert klubbe. Pronotum er rundet, bredest i midten, omtrent så bredt som hodet. Dekkvingene er nokså jevnbrede, nær dobbelt så lange som pronotum. Bakkroppen er nokså jevnbred.